text: Udenlandske chauffører i søgelyset
  26 februar 2013 kl. 17.14
  Tirsdag blev udenlandske chauffører tjekket af politiet på havnen i Fredericia.
  Færdselspolitiets tungtvognssektion har udenlandske chauffører og vognmænd i søgelyset. Politiet tjekker, om de kører ulovlig lokaltrafik i Danmark.
  Udenlandske vognmænd må højst køre tre ture i Danmark i løbet af syv dage.
  Kontrollen fortsætter forskellige steder i den kommende tid.
  Politiet har endnu ikke en status på aktionen, men enkelte chauffører blev tirsdag grebet i ulovlig kørsel.
  